b'\n_START_ARTICLE_\nDegal\xc5\xb3 bakas\n_START_PARAGRAPH_\nDegal\xc5\xb3 bakas (rus. \xd1\x82\xd0\xbe\xd0\xbf\xd0\xbb\xd0\xb8\xd0\xb2\xd0\xbd\xd1\x8b\xd0\xb9 \xd0\xb1\xd0\xb0\xd0\xba; angl. fuel tank) \xe2\x80\x93 transporto ma\xc5\xa1inos (motociklo, automobilio, traktoriaus, orlaivio, katerio ir pan.) rezervuaras degalams (benzinas, dyzelinas, aviacinis \xc5\xbeibalas) laikyti. Konstrukcija ir tvirtinimas priklauso nuo transporto ma\xc5\xa1inos r\xc5\xab\xc5\xa1ies. Degal\xc5\xb3 lygis stebimas bako viduje \xc4\xaftaisytu degal\xc5\xb3 lygio matuokliu, kurio duomenys rodomi prietais\xc5\xb3 skydelyje. \xc4\xae maitinimo sistem\xc4\x85 degalai tiekiami vamzdeliais. Degal\xc5\xb3 bakas b\xc5\xabna mink\xc5\xa1tasis (neprotektoruotas ir protektoruotas \xe2\x80\x93 pagamintas i\xc5\xa1 keli\xc5\xb3 sluoksni\xc5\xb3 gumos degal\xc5\xb3 nuot\xc4\x97kiui i\xc5\xa1vengti bak\xc4\x85 pramu\xc5\xa1us kulkomis arba nedidel\xc4\x97mis skeveldromis) ir standusis (sudaro sandari\xc5\xb3j\xc5\xb3 sekcij\xc5\xb3 konstrukcija). Orlaiviuose naudojami ir pakabinamieji degal\xc5\xb3 bakai._NEWLINE_Degal\xc5\xb3 bak\xc4\x85 sudaro hermetinis korpusas su \xc4\xafpylimo anga su dangteliu. Taip pat korpusas paprastai turi ang\xc4\x85 degal\xc5\xb3 lygio matuoklio (ar degal\xc5\xb3 sl\xc4\x97gio) davikliams prijungti ir degal\xc5\xb3 i\xc5\xa1pylimo sklend\xc4\x99.'